Лимонова трева
Лимоновата трева или цимбопогон (Cymbopogon) е многогодишно тревисто растение, използвано в азиатската (особено тайландската, камбоджанската и виетнамската) и карибската кухня. Тя има лимонов аромат и може да се суши и смила на прах или да се използва прясна. Най-често използвана в чайове, супи и кърита, тя е подходяща и за птиче месо, риба, раци, миди и други морски дарове.

Има повече от 50 вида Cymbopogon. Източноиндийската лимонова трева (Cymbopogon flexuosus) расте в Индия, Шри Ланка, Бирма и Тайланд, докато западноиндийската лимонова трева (Cymbopogon citratus) се смята, че идва от Малайзия. Въпреки че двете са взаимозаменяеми, C. citratus е по-подходяща за готвене. В Индия C. citratus се използва и като билка и в парфюми.

Други видове в парфюмерийната промишленост са Cymbopogon martini (дестилирана до масло от палмароза) и цитронела (Cymbopogon winterianus Jowitt), от която се получава масло от цитронела. Свещите или ароматните пръчици, направени с високи концентрации на масло от цитронела, прогонват комарите.

Непълен списък на видове 
Част от видовете в род Cymbopogon:

Бележки 

Просови
Листни зеленчуци
Лечебни растения
Подправки